b'\n_START_ARTICLE_\nJo\xc5\xbeef Jakob Osterc\n_START_SECTION_\nAkademska kariera\n_START_PARAGRAPH_\nOsnovno \xc5\xa1olo je obiskoval v Kri\xc5\xbeevcih. \xc5\xa0olanje je nadaljeval na klasi\xc4\x8dni gimnaziji pa v Mariboru. Leta 1961 se je vpisal na agronomski oddelek Biotehni\xc5\xa1ke fakultete v Ljubljani, kjer je tudi diplomiral leta 1966. Doktoriral je leta 1974 na Biotehni\xc5\xa1ki fakulteti v Ljubljani. Leta 1977 je bil na isti fakulteti izvoljen v naziv docenta, leta 1981 pa v naziv izrednega profesorja. Redni profesor je postal leta 1986, in sicer za predmet govedoreja. Od leta 2004 do 2006 je bil dekan Biotehni\xc5\xa1ke fakultete v Ljubljani. Dobil je Jesenkovo nagrado BF in zlato plaketo Univerze v Ljubljani.\n_START_SECTION_\nPoliti\xc4\x8dna kariera\n_START_PARAGRAPH_\nMed letoma 1990 in 1992 je bil minister (oz. prvotno republi\xc5\xa1ki sekretar) za kmetijstvo, gozdarstvo in prehrano v 1. vladi Republike Slovenije. Med 1993 in 1997 je bil minister za kmetijstvo in gozdarstvo Republike Slovenije v 3. vladi Republike Slovenije.'